钦定古今图书集成/明伦汇编/氏族典/第487卷 > 《廖用贤尚友录》 > 谢枋得
## 钦定古今图书集成/明伦汇编/氏族典/第487卷 > 《廖用贤尚友录》 > 谢枋得

按《宋史谢枋得传》：“枋得，字君直，信州弋阳人也。宝祐
中，举进士，对策极攻丞相董槐与宦官董宋臣，中乙科。明年，复试教官，中兼经科。除教授建宁府，未上。吴
潜宣抚江东西，辟差干办公事。五年，彗星出东方，枋
得考试建康，擿似道政事为问，谪居兴国军。德祐元
年，吕文焕导元兵东下，枋得以江东提刑江西，诏谕”
使知信州，乃变姓名，入建宁唐石山。已而卖卜建阳
市中，人稍稍识之。至元二十五年，留梦炎荐之，不行，
参政魏天祐强之而北，至京师，不食而死。二子趋、进，
亦死。